‘धर्म रक्षा के लिए किया क्रोध पुण्य बन जाता है’
रतलाम | पितामह भीष्म के जीवन का एक ही पाप था कि उन्होंने समय पर क्रोध नहीं किया आैर जटायु के जीवन का एक ही पुण्य था उसने समय पर क्रोध किया। परिणाम स्वरूप एक को बाणों की शैय्या मिली और एक को प्रभु राम की गोद। यह बात पोरवाड़ों का वास स्थित आराधना भवन उपाश्रय में साध्वी दिव्य प्रगन्या श्रीजी ने कही। उन्होंने कहा क्रोध तब पुण्य बन जाता है। जब वह धर्म व मर्यादा की रक्षा के लिए किया जाए। और वहीं क्रोध तब पाप बन जाता है जब वह धर्म व मर्यादा को चोट पहुंचाता हो। शांति तो जीवन का आभूषण है। मगर इसके विपरीत किया गया क्रोध आपको पशुता की संज्ञा भी दिला सकता है। धर्म के लिए क्रोध हो सकता है, क्रोध के लिए धर्म नहीं। प्रवचन आराधना भवन में प्रतिदिन सुबह 9.30 बजे हाे रहे है।
बच्चों ने दी सांस्कृतिक प्रस्तुतियां- रतलाम | कस्तूरबा नगर स्थित स्टार फोर्ड स्कूल में वार्षिकोत्सव मनाया गया। इसमें बच्चों ने मनमोहक प्रस्तुतियां दी। अतिथि शब्बीर डासन व एडवोकेट सुनील जैन व डायरेक्टर मनोज पटवा ने बच्चों को पुरस्कार बांटे। संचालन कीर्ति अग्रवाल तथा आभार प्रिंसिपल अरुणा पटवा ने माना।
hin_Deva hin_Deva hin_Deva